Trump, brexit, Itämeren kiristynyt tilanne. Pohjoismaisen yhteistyön pitäisi kiinnostaa muitakin kuin Paavo Väyrystä.

Muistan kirkkasti hetken, jolloin minusta tuli nordisti. Olin 17-vuotias, ja perheemme oli muuttanut Eng­lantiin.

­

Kesken luku­vuoden pölähdin kansain­väliseen lukioon. En tuntenut ketään, en osannut kieltä kunnolla.

Asuntolan bileissä ruotsalaiset ja norjalaiset kuulivat, että täällä on suomalainen. He kaappasivat minut kainaloonsa kuin kadonneen veljensä. Ruotsalainen Clas kailotti korvaani: Ja, jag vill leva, jag vill dö i Norden! Sjunga med, Jaakis! Opin parissa viikossa Du gamla, du frian sanat.